আসানসোল পুরনিগমের কর্মী খুনে আদালতে পেশ আরও ২

আসানসোল: জমি বিবাদকে কেন্দ্র করে শুক্রবার রাতে প্রকাশ্য রাস্তায় শুট আউট (Shoot Out) করা হয় আসানসোল পুরনিগমের কর্মী জাভেদ বারিককে। তারপরেই পরিবারের অভিযোগের ভিত্তিতে খুনের ঘটনায় পুলিশ এক অভিযুক্তকে গ্রেফতার করে। আর এবার পুলিশের জ্বালে আরও ২ অভিযুক্ত। মঙ্গলবার তাদের দু’জনকে আসানসোল জেলা আদালতে (Asansol District Court) তোলা হয়েছে।

সূত্রের খবর, শুক্রবার রাতে আসানসোলের কুলটি থানার রহমন পাড়ায় প্রকাশ্য রাস্তায় পুরনিগমের কর্মীকে গুলি করে খুন করে একদল দুষ্কৃতী। তারপরেই পরিবারের অভিযোগের ভিত্তিতে খুনের ঘটনায় পুলিশ এক অভিযুক্তকে গ্রেফতার করে। অভিযুক্তের নাম ইন্তেকাল আলম। তাকে আসানসোল জেলা আদালতে তোলা হলে আদালত পাঁচ দিনের পুলিশি হেফাজতের নির্দেশ দেয়।

আরও পড়ুন: হলদিয়া গেট মেরামতির কাজ শুরু, বন্ধ থাকবে জাতীয় সড়ক

পুলিশ সূত্রে খবর, বাকি অভিযুক্তদের খোঁজে শিলিগুড়ি (Siliguri) জুড়ে তল্লাশি শুরু হয়। তদন্ত নেমে সোমবার সকালে উত্তরবঙ্গের শিলিগুড়ি থেকে আরও দু’জনকে গ্রেফতার করে পুলিশ। ধৃত দু’জনই জাভেদ বারিকের আত্মীয় বলে জানা গিয়েছে। তাদের মধ্যে একজন জাভেদের খুড়ততো বোন ফারহা নাজ খাতুন। অন্যজন জাভেদের ভাগ্না ফাইজাল শেখ সৈয়দ। এখনও পর্যন্ত একজনের খোঁজ মেলেনি। উত্তরবঙ্গ থেকে পুলিশ দু’জনকে কুলটিতে নিয়ে আসে। আজ মঙ্গলবার তাদের দু’জনকে আসানসোল জেলা আদালতে (Asansol District Court)তোলা হয়েছে।

দেখুন অন্য খবর